
ΠΑΡΤΕ ΤΩΡΑ ΠΙΣΩ ΤΗΝ ΑΠΑΡΑΔΕΚΤΗ ΟΔΗΓΙΑ ΓΙΑ ΤΑ ΝΗΠΙΑΓΩΓΕΙΑ!
ΠΑΡΤΕ ΤΩΡΑ ΠΙΣΩ ΤΗΝ ΑΠΑΡΑΔΕΚΤΗ ΕΓΚΥΚΛΙΟ ΓΙΑ ΤΙΣ ΕΚΔΡΟΜΕΣ!
ΚΑΛΥΨΤΕ ΤΩΡΑ ΟΛΑ ΤΑ ΚΕΝΑ - ΜΕΤΑ ΤΗ Β΄ ΦΑΣΗ ΠΑΡΑΜΕΝΟΥΝ 140 ΚΕΝΑ  
ΔΕΚΑΔΕΣ ΕΚΠΑΙΔΕΥΤΙΚΕΣ ΩΡΕΣ ΧΑΝΟΝΤΑΙ ΚΑΘΗΜΕΡΙΝΑ
Όλες και όλοι στην παράσταση διαμαρτυρίας στη Διεύθυνση Αν. Αττικής   Δευτέρα 05/10/26 στις 14:00
Συναδέλφισσες, συνάδελφοι,

Μετά και την πραγματοποίηση και της β΄ φάσης πρόσληψης αναπληρωτών, παραμένουν 140  κενά εκπαιδευτικών στη Β΄ Αν. Αττική, σε πρωινό και απογευματινό πρόγραμμα, σε ειδικότητες.

Σχολικά κτήρια σε λυόμενα και υποδομές, με τραγικές ελλείψεις, με μισθούς εξαθλίωσης, με καταργημένο 13ο-14ο μισθό και επιδόματα, με πειθαρχικές παραπομπές για δυνητική αργία…
Το ΥΠΑΙΘΑ δυναμιτίζει την κατάσταση  με εγκυκλίους για σχολικές εκδρομές και λειτουργία των Νηπιαγωγείων.
Οι προσπάθειες εκφοβισμού, τρομοκράτησης και καταστολής από μεριάς της Διοίκησης εντείνονται προκειμένου να επιβάλουν την κατηγοριοποίηση-”αξιολόγηση” σχολείων και εκπαιδευτικών.                                                                                                                   
Σε αυτές τις συνθήκες δε σκύβουμε το κεφάλι, συσπειρωνόμαστε στον Σύλλογό μας.
- Καλούμε το Υπουργείο να πάρει πίσω την οδηγία για  το ποιο τμήμα αναλαμβάνουν οι Διευθυντές/ντριες- Προϊστάμενοι/ες των Νηπιαγωγείων.

- Καλούμε τις/τους Νηπιαγωγούς να εφαρμόσουν τις αποφάσεις του ΣΔ, να μην αλλάξουν τον προγραμματισμό να προχωρήσουν κανονικά στην κατανομή τμημάτων με βάση την απόφαση του Συλλόγου Διδασκόντων του Νηπιαγωγείου τους.
Προχωράμε σε Παράσταση Διαμαρτυρίας στη Διεύθυνση Αν. Αττικής τη Δευτέρα 5/10 στις 2 μ.μ.  για τα δεκάδες κενά, την οδηγία για τα Νηπιαγωγεία, τις εκδρομές, τα καλλιτεχνικά μαθήματα και όλα τα μεγάλα προβλήματα των σχολείων και των συναδέλφων με την έναρξη της χρονιάς.

